**Γενικές εκλογές** για την ανάδειξη των μελών της Συμβουλευτικής Συνέλευσης διεξήχθησαν στο Ομάν στις 25 Οκτωβρίου 2015.

Πλαίσιο
-------

Έπειτα από τις διαδηλώσεις διαμαρτυρίας που έγιναν το 2011, οι εξουσίες της Συνέλευσης των Συμβούλων διευρύνθηκαν και δόθηκε η δυνατότητα στα μέλη της να προτείνουν νόμους και να εξετάζουν τους υπάρχοντες για αναθεώρηση.

Εκλογικό σύστημα
----------------

Τα 84 μέλη της Συμβουλευτικής Συνέλευσης εκλέγονται από 61 περιφέρειες. Οι 23 είναι διεδρικές και οι 38 μονοεδρικές. Δεν επιτρέπεται να κατέρχονται στις εκλογές πολιτικά κόμματα. Σε περίπτωση ισοψηφίας μεταξύ 2 υποψηφίων, οι τελευταίοι θα πρέπει να παραστούν ενώπιον της οργανωτικής επιτροπής προκειμένου να αποφασιστεί ο νικητής. Πήραν μέρος 611.906 εγγεγραμμένοι ψηφοφόροι,και χρησιμοποιήθηκαν ηλεκτρονικές συσκευές για εκείνους που είχαν ενεργοποιήσει το ηλεκτρονικό ψηφοφορίας. Τα εκλογικά τμήματα ήταν ανοικτά από τις 7 το πρωί ως τις 7 το βράδυ και οι εργαζόμενοι έλαβαν άδεια μετ' αποδοχών προκειμένου να ασκήσουν το εκλογικό τους δικαίωμα.

Εκστρατεία
----------

Ο αριθμός των γυναικών που ήταν υποψήφιες ήταν μικρότερος από εκείνες που πήραν μέρος στις προηγούμενες εκλογές του 2011. 
Συνολικά 20 γυναίκες κατήλθαν ως υποψήφιες στις εκλογές του 2015 και εξελέγη μόνο μία. Η προεκλογική εκστρατεία εποπτεύτηκε ασφυκτικά από τις αρχές, οι οποίες προειδοποίησαν τους υποψηφίους για αυστηρές κυρώσεις σε περίπτωση που αποπειρώντο να αγοράσουν ψήφους. Έγινε χρήση των κοινωνικών δικτύων από τους υποψηφίους μαζί με τα συμβατικά μέσα όπως οι αφίσες.

Αποτελέσματα
------------

Οι ψηφοφόροι έκαναν μεγάλου μήκους ουρές μπροστά από τα εκλογικά κέντρα από νωρίς το πρωί. Η τελική συμμετοχή έφτασε το ποσοστό του 56,66%. Η πλήρης λίστα των εκλεγέντων υποψηφίων δημοσιοποιήθηκε από το Υπουργείο Εσωτερικών αργά το βράδυ της ημέρας της ψηφοφορίας. Όπως και το 2011, μόνο μία γυναίκα εξελέγη στη συνέλευση. Η Εκλογική Επιτροπή ανέφερε ότι η ψηφοφορία ήταν ομαλή.

**Συμβουλευτική Συνέλευση (*Majlis al-Shura*), 25 Οκτωβρίου 2015**

ε • σ | Μέλη | Έδρες |
| --- | --- |
| Ανεξάρτητοι | 84 |
| **Σύνολο** (συμμετοχή %) | **56,66** |
|  |

Παραπομπές
----------

1. 1 2  «Oman wählt neuen Konsultativrat» (στα Γερμανικά). Tagesschau. 25 Οκτωβρίου 2015. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
2. ↑  «OMAN: Majles A'Shura (Consultative Council)». Inter-Parliamentary Union. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
3. 1 2  Al Mukrashi, Fahad (25 Οκτωβρίου 2015). «Huge voter turnout in Oman Shura elections». Gulf News. Ανακτήθηκε στις 26 Οκτωβρίου 2015. [*νεκρός σύνδεσμος*]
4. 1 2 3  Al Ghadani, Fahad (25 Οκτωβρίου 2015). «Democracy the real winner in Oman's Majlis Al Shura elections». Times of Oman. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
5. ↑  Hussain, Ramla (19 Οκτωβρίου 2015). «Omani women have high hopes for shura elections». The National. Ανακτήθηκε στις 26 Οκτωβρίου 2015.
6. 1 2  Vela, Justin (26 Οκτωβρίου 2015). «One woman elected in Oman's shura council elections». The National. Ανακτήθηκε στις 26 Οκτωβρίου 2015.
7. ↑  Al Mukrashi, Fahad (30 Σεπτεμβρίου 2015). «Candidates launch campaigns for Shura Election in Oman». Gulf News. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
8. ↑  «Live Blog: 56.66% voter turnout for Oman's Majlis Al Shura elections». Times of Oman. 25 Οκτωβρίου 2015. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
9. ↑  «Majlis Al Shura elections: Complete list of winners announced». Times of Oman. 25 Οκτωβρίου 2015. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.